Tamuɣli ihi, d ayen i yegza wemdan, ɣef waya i d-neqqar ɣef tmuɣliwin dakken ttuneḥsabent d alsuddes n tilawt (reconstruction de la ralit). Amdan yettwali tiɣawsiwin ilmend n tirmiyin i d-yesɛedda deg tudert-is. D ayen iɣef i d-yemesla Abric mi d-yenna deg tudert ur telli ara yiwet n tilawt, akk tillawin ttwasugnent-d sɣur wemdan neɣ agraw, bennuntent deg wallaɣen-nsen.38Ttwasemmant s tmuɣliwin tinmettiyin acku lebni-nsent yettili daxel n tmetti, imdanen yettidiren d igrawen, tettili lemɛanda d temyinawin gar-asen, ayen ara yeǧǧen timuɣliwin n yiɛeggalen ad ilint ttemyakenanzint. D ayen imi i d-ijerred Moscovici akken i d-tenna Carrel-Bisagni, daken timuɣliwin tinmettiyin cuddent ɣer wassaɣen yellan gar umdan d ugraw n yimdanen, ttwehint abrid i tikliwin-nsen. Yerna-d daɣen Abric, lant azal d ameqran deg usnerni n wassaɣen inmettiyen39, Acku sɛant 4 twuriwin iwulmen i wannect-a.